
TROBADA 2011 COOP57 

Sants va acollir la Trobada d’en¬ 
guany d’aquesta cooperativa de 
serveis financers ètics i solidaris 
que ja ha finançat més de 700 
projectes socials. 

Les escoles denuncien 
les retallades 



Joan Codina, del gabinet d’Educació, va explicar que s’estan estudiant alternatives per donar resposta a la manca de places d’escoles 
bressol durant l’assemblea del 30 de setembre a les portes de l’IMEB protagonitzada per les escoles bressol indignades. ALBERT GARCIA 


Opinió _ 

Negociació o 
u ni lateralitat? 

PÀGINA 2 

Marc Garcia, membre del Casal Inde¬ 
pendentista de Sants i de l’associació 
Amics i Amigues d’EH, reflexiona so¬ 
bre la conferència de pau. 


Cultura _ 

Diada castellera 
i nou local 

PÀGINA 10 

Aprofitant la seva diada el 17 d’octu¬ 
bre, els Castellers de Sants van presen¬ 
tar en societat el nou local al carrer 
Comtes de Bell-lloc. 


Arreu _ 

No tot són 
victòries 

PÀGINA ii 

L’Ajuntament d’Andratx haurà d’esbu- 
car uns blocs il·legals, però amb la ma¬ 
joria absoluta del PP a les Illes, el GOB 
no ho tindrà fàcil. 


la burxa ha parlat amb gairebé tots els 
centres educatius públics de Sants per 
conèixer quin ha estat l’impacte de les 
retallades. A grans trets es pot dir que 
els diners per al funcionament dels 
centres —activitats, materials o cale¬ 
facció— s’han reduït entre un 12 i un 
20% i que les activitats de manteni¬ 
ment s’han aturat. El professorat ha 
de fer una hora lectiva més per setma¬ 
na, ja que ha s’ha reduït el nombre de 
persones contractades, i el personal 
d’administració i serveis gairebé no es 
substitueix quan es jubila o està de 
baixa. I la sol·licitud de beques ha 
crescut molt —hi ha centres on s’ha 
doblat— però se n’atorguen menys. 
Tot això està creant una important 
sensació d’incertesa en la comunitat 
educativa, que tem que les retallades 
s’aguditzin després de les eleccions 
del 20 de novembre, i s’afirma que 
sembla que es vulgui desmantellar el 
sistema públic —com en el cas de la 
salut— i reduir-ne la qualitat. Però pa¬ 
res, mares i mestres no es resignen a 
acceptar aquesta situació i continuen 
organitzar-se per a fer-hi front. 
Pàgina 3 



Xavier Mercadé 

Entrevistem Xavier Mercadé, fo¬ 
tògraf santsenc que enguany ha 
editat el llibre Odio Obedecer. 

Pàgina 12 

Sants _ 

Universitat 

indignada 

PÀGINA 4 

El cap de setmana dels dies 23 i 24 
d’octubre la plaça d’Osca va acollir l’i¬ 
nici d’aquesta iniciativa que va comp¬ 
tar amb xerrades i debats. 




Projecte musical responsable del 
vinil La tomba de Fòrcides, resul¬ 
tat d’una col·laboració entre la 
Distri Comú (Castelló), Muchachi- 
cha, Radix i Resisto luego existo. 


Paper.li 


PÀGINES CENTRALS 

Una manera diferent de veure les 
notícies: podem crear el nostre 
diari digital personalitzat i vincu¬ 
lar-hi els nostres comptes de 
Twitter i Facebook. 




PÀGINES CENTRALS 


Film que analitza els fets prota¬ 
gonitzats per aquests dos perso¬ 
natges en el període comprès en¬ 
tre el 14 i el 17 d’abril de 1932. 

Opinions 


Editorials 

Davant la 
desigualtat i 
la pobresa, 
construïm 
alternatives 

Potser millor si celebrem 
un dia internacional 
per a l’eradicació de la 
riquesa: el 0,9 % de la 
població ostenta el 39 % 
de la riquesa 
mundial. 

Opinió 

Negociació 
o unilatera- 
litat? 


Marc Garcia 

Al llarg de la història hi hagut dues 
maneres de finalitzar els conflictes 
polítics, una guanyant-los i l’altre 
dient que els has guanyat. A Donosti, 
s’ha celebrat una «Conferència inter¬ 
nacional per promoure la resolució 
del conflicte al País Basc», una cimera 
encapçalada per Kofi Annan i que ha 
comptat amb una àmplia presència 
de la majoria social, política, econò¬ 
mica d’Euskal Herria, i podem con¬ 
cloure que: 

-El debat intern de l’esquerra 
abertzale és coherent, i determinat a 
encarrilar la solució política al conflic¬ 
te, independentment del que facin els 
estats espanyol i francès. 

• Denunciar a aquells que seguei- 

Salt de plens 

Síndrome 

catalana 


Quel Ness 

Després de veure a TV3 Macià contra 
Companys , aquella nit vaig dormir 
molt malament. Vaig tenir malsons on 
veia coses que s’assemblaven al mal 
rotllo que hi va haver durant tres dies 
al palau de l’aleshores Diputació de 
Barcelona: contradiccions, dubtes, des¬ 
unió, febleses, poca confiança, etc. I ai¬ 
xò ha estat, per desgracia, una constant 
històrica catalana. Una síndrome (con¬ 
junt de símptomes d’una malaltia) que 
ens ha fet molt de mal. No ens ha ma¬ 
tat, però quasi. A l’Avi, li devia fer ràbia, 
molta ràbia, veure com tenia la inde¬ 


E 1 17 d’octubre es va cele¬ 
brar el Dia Internacional 
per a l’Eradicació de la Po¬ 
bresa, una jornada on es va 
posar de manifest que amb la crisi 
hi ha més persones a Catalunya 
afectades per la pobresa i l’exclusió 
social. Una realitat que no ens ha 
de fer caure en la falsa percepció 
que la pobresa és efecte de la crisi. 
La pobresa és conseqüència del 
model de creixement econòmic ca¬ 
pitalista que genera cada vegada 
més riquesa per a un grup més re¬ 
duït de persones en un món cada 
dia més desigual, entre països i a 
l’interior de cada país. Potser millor 
si celebrem un dia internacional 
per a l’eradicació de la riquesa, te¬ 
nint en compte que el 0,9 % de la 
població ostenta el 39 % de la ri¬ 
quesa mundial i només amb 1’ 1,3 % 


xen mantenint que tot forma part de 
l’estratègia d’ETA, mentre afirmen la 
seva debilitat. Segons les seves teo¬ 
ries, acabarem per pensar que una co¬ 
lla d’eixelebrats, son els mateixos que 
han convençut a Brian Curryn o Kofi 
Annan d’involucrar-se en el procés. 

• Ara ens podem trobar que a la 
taula de diàleg on hi hi hauria d’haver 
les dues parts, o bé només hi hagi 
ETA, o només el negociador. A Koso- 
vo, la contrapart no va voler el diàleg 
i el negociador en va prendre nota. 
Per això pren especial rellevància, el 
compromís adquirit per la conferèn¬ 
cia, per dir, quan faci falta, que Euskal 
Herria ha donat les passes acordades, 
i que continuï el seu camí unilateral¬ 
ment. 

És aquí on pren força l’acumulació 
de forces basques del darrer any. De¬ 
mostrant que passats 30 anys de con¬ 
flicte, la societat basca ja veu superats 
els marcs polítics imposats. L’actual 
relació de forces és fruit de l’esforç, el 
compromís, i determinació d’un sec¬ 
tor social que fa 50 anys era minorita- 


pendència guardada dintre del puny i 
que tres dies després va haver d’obrir 
la mà per deixar-la escapar per sempre 
més. «Avui és el dia més trist de la me¬ 
va vida», va dir. A sobre el pobre home 
es va haver d’escoltar retrets com el 
d’en Jaume Compte que el va titllar de 
traïdor, segons he sentit dir, i el qual no 
va voler acceptar la conselleria de Tre¬ 
ball que se li va oferir. 

Mai hem estat des del 1714 tan a 
prop de ser lliures. Només calia conti¬ 
nuar endavant sense arronsar-se allò 
que ja s’havia fet, que era el més difícil: 
proclamar la República Catalana. El 
destí ens ho va servir en safata de plata. 
L’Estat estava molt afeblit i el govern 
provisional de la República Espanyola 
prou feina tenia a posar ordre al seu te¬ 
rritori. Ni tan sols va venir el seu presi¬ 
dent a negociar. Va enviar-hi tres minis- 


dels seus ingressos es podria eradi¬ 
car la fam al món. Potser millor si 
construïm i recolzem alternatives al 
capitalisme com moltes de les ini¬ 
ciatives d’economia social i auto¬ 
gestió cooperativa que estan nai¬ 
xent i prenent força. N’és un bon 
exemple el Coop57, una cooperati¬ 
va de serveis financers ètics i alter¬ 
natius que ha celebrat aquest mes 
d’octubre una trobada a Sants. Un 
encontre per orientar el futur d’un 
projecte que ens mostra que és 
possible autoorganitzar-se per 
comptar amb finances ètiques que 
permetin avançar en alternatives 
socials, inclusives, ecològiques i so¬ 
lidàries a l’actual model econòmic 
depredador i explotador de les per¬ 
sones i els recursos naturals. 


ri i que només la confrontació, ha es¬ 
tat el que l’ha fet avançar cap a la ma¬ 
joria social. Negar això, formarà part 
del discurs oficial. 

Guanyant la derrota, l’estat dirà 
que l’estratègia de la darrera dècada 
els ha donat la raó i que finalment, 
ETA ha claudicat. Diran que han 
guanyat, mentre veuran com es cons¬ 
trueix la seva pròpia derrota. La victò¬ 
ria de la democràcia de qui no ha 


tres que ells solets, sense l’ajuda de l’e¬ 
xèrcit posem per cas, van fer claudicar 
a tota la plana major d’ERC. En fi, aigua 
passada però em fa ràbia, molta ràbia. I 
més si tenim en compte que vaig néi¬ 
xer el 17 d’abril, el dia de la renúncia. 
Un motiu més que tinc per no celebrar 
mai el meu aniversari, m’estimo més, 
tot i que gràcies a Déu sóc ateu, cele¬ 
brar el sant per Sant Miquel. 

Però aquest capteniment català no 
és flor d’un dia. Al llarg de la nostra 
dissortada història s’ha repetit diver¬ 
ses vegades en diferents modalitats. 
Per què el rei Jaume no creà un reial¬ 
me separat de l’Aragó, que fa més no¬ 
sa que servei, tot unificant de fet el 
Països Catalans? Què va passar, si no 
en el Compromís de Casp, que es va 
votar a favor d’un rei foraster en con¬ 
tra d’un català? Per què hi va haver bo- 


Malmetent 

l’educació 

pública 

Les retallades en 
educació tenen 
conseqüències nefastes 
en la qualitat d’aquesta 
i en el conjunt de la 
societat. 


claudicat, ha forçat les contradic¬ 
cions; i actuaran amb la determinació 
de tot un poble que no entén de lleis 
fetes a l’ús de l’opressor, sinó de vo¬ 
luntats, que els encamina decidida¬ 
ment, negociada o unilateral cap a la 
independència. 


Podeu llegir l’article íntegre a: 

http://ves.cat/aUVf 


tiflers a favor d’un rei anticatalà en la 
guerra de successió? Per què la major 
part de la burgesia va donar suport a 
Franco, que tenia com a prioritat aca¬ 
bar amb Catalunya? Per què les forces 
d’esquerra no es van unir contra els 
franquistes, en comptes d’oferir el la¬ 
mentable espectacle dels Fets de Maig 
del 37? Etc, etc. 

I pel que sembla la cosa continua, 
fins que arribarà un dia que ja no hi 
serem a temps, de rectificar. Però com 
va dir algú: «La història ens jutjarà». 
Ara més que mai faria falta un front co¬ 
mú, amb el nom que es vulgui, de to¬ 
thom (partits, institucions, associa¬ 
cions, etc.) per enfilar el camí cap a la 
independència que mai no hauríem 
d’haver perdut. 

Tant en Francesc Macià com en Jau¬ 
me Compte ens ho agrairien. 





MIKI 




A la burxa ens preocupa el 
que passa al nostre entorn. 
Aquest mes ens hem endin¬ 
sat en la realitat d’algunes 
de les escoles, instituts i escoles 
bressol del barri per veure l’efecte 
de les retallades. Les dades de 300 
docents menys per 8.000 alumnes 
més a la ciutat, la disminució consi¬ 
derable dels llocs de treball o els 
rumors d’una possible privatització 
encoberta de les escoles bressol, 
per posar alguns exemples, només 
fan que demostrar-nos la precarie- 
tat en què està immersa l’educació 
de casa nostra. Tot i així, ens agrada 
poder celebrar l’existència de l’As¬ 
semblea Groga al barri, que fa pi¬ 
nya per fer front a les retallades i 
defensar un model d’escola pública 
de qualitat a través de la denúncia i 
la reivindicació. 


La pitjor patronal 


Jordi Soler 

Per fi les manifestacions del carrer 
ataquen el cor real de la bèstia: el 
capitalisme. Ni governs, ni partits, 
ni mandangues. El veritable enemic 
és el propi sistema capitalista. I 
dins del capitalisme també trobem 
gradacions. Mentre altres països 
del nostre entorn han aprofitat els 
anys de bonança per bastir estruc¬ 
tures industrials més fortes, aquí 
els «emprenedors» s’han dedicat a 
desinvertir en indústria i capacitat 
productiva per anar inflant la bom¬ 
bolla immobiliària. A «forrar-se» i 
burro l’últim. Ara, quan els ha petat 
als morros (de fet ens ha petat a 
tots) es planyen i pretenen per un 
costat sortir de puntetes de la seva 
crisi, encara que això representi en¬ 
fonsar la resta (com el nàufrag que 
intenta respirar uns minuts més 
ofegant els demés) tot exigint res¬ 
cats financers i ajudes públiques. 
Però el pitjor és que, per l’altre cos¬ 
tat, pretenen aprofitar la crisi que 
ells han creat per desballestar no ja 
l’estat del benestar relatiu que tení¬ 
em, sinó aprofitar l’avinentesa per 
carregar-se drets laborals i socials 
de la gent. A Europa estan afron¬ 
tant la crisi amb pactes i expedients 
temporals i aquí pura i simplement 
amb acomiadaments i pretenen en¬ 
cara abaixar les indemnitzacions. 
Però no patiu. No se sortiran amb 
la seva. No tan sols per la formida¬ 
ble barricada que construirem des 
dels moviments socials, sinó per¬ 
què el seu afany de guanyar fins la 
última pela els portarà a la perdi¬ 
ció. Tenim la pitjor patronal (i per 
extensió classe dominant) d’Euro- 
pa, que més que ser, com pretenen, 
emprenedors, en realitat són els tí¬ 
pics oligarques i sangoneres sense 
mesura. 

Ells solets, ens duran de la mà a fer 
la revolució. I sinó, ja ho veureu. 

Sants 


Un curs de retallades 



Na Neus és mestra de P4 al CEIP Barrufet i també reivindica l’escola pública i de qualitat. Cada dimecres fa classe amb la samarreta 
groga que es va crear per a la defensa de l’educació davant les retallades del govern. IRENE JAUME GAMBÍN 


El curs 2011-2012 fa gairebé 
dos mesos que ha començat i 
a la burxa volem fer un 
balanç de quin ha estat l'im¬ 
pacte, fins al moment, de les 
retallades en la despesa edu¬ 
cativa als nostres barris. 

Ester Rams 

Sants 


Amb aquest objectiu hem contactat 
amb gairebé tots els centres públics de 
Sants (les escoles bressol Guimbo, Pau 
i Esquirol; les escoles Cavall Bernat, 
Gaiarre, Miquel Bleach, Barrufet, Pràc¬ 
tiques II i Perú; i els instituts Lluís Vives 
i Emperador Carles). I es pot dir que la 
sensació d’incertesa i de certa por és 
present en totes les converses mantin¬ 
gudes amb el professorat o l’equip di¬ 
rectiu dels centres: es temen més reta¬ 
llades després de les eleccions del 20 
de novembre. Fins i tot des d’un centre 
s’afirma que si les retallades no s’atu¬ 
ren «les escoles públiques ens anirem 


quedant empobrides, per darrere de 
les concertades, que tenen altres for¬ 
mes de finançament». 

HORES DE MÉS I DE MENYS 

El curs ha començat amb l’allargament 
d’una hora lectiva a la setmana del pro¬ 
fessorat i la supressió de la sisena hora 
de l’alumnat de primària. Això ha re¬ 
duït les plantilles docents, fent que a 
Barcelona hi hagi 300 professors i pro¬ 
fessores menys per atendre 8.000 
alumnes més, segons dades del sindi¬ 
cat USTEC, majoritari en el sector. 

Com que s’ha incrementat la jorna¬ 
da lectiva, els centres constaten que 
malgrat haver perdut personal (una 
persona per centre, de mitjana) sem¬ 
blaria, a primera vista, que el seu fun¬ 
cionament no s’ha vist massa afectat, 
tot i que suposa una major càrrega la¬ 
boral. Això, evidentment, disminueix la 
qualitat però sobretot provoca la re¬ 
ducció de molts llocs de treball; fet que 
des de fonts sindicats s’ha considerat 
com un ERO encobert. 

Pel que fa a les substitucions, no hi 
ha problemes quan es tracta del profes¬ 


sorat però sí que n’hi ha amb el perso¬ 
nal d’administració i serveis (PAS) ja 
que el departament només cobreix una 
de cada 10 baixes, a partir de la segona 
setmana. Però es tracta d’un personal 
totalment imprescindible per al bon 
füncionament dels centres i que entre 
d’altres, pot fer tasques d’acompanya¬ 
ment a l’alumnat amb discapacitats o 
de suport en l’educació infantil. 

FUNCIONAMENT I MANTENIMENT 

També és de consens que s’han reduït 
els diners per a material, calefacció o 
activitats entre un 12 i un 20 % respec¬ 
te del curs anterior; fet que limita la ca¬ 
pacitat dels centres per fer tot el que 
voldrien. 

Cal afegir que no es coneix si en el 
futur hi haurà finançament per als 
plans o projectes que desenvolupen al¬ 
guns centres. Alhora les activitats de 
manteniment s’han paralitzat i només 
es fan les absolutament imprescindi¬ 
bles per la seguretat, entre les que no 
hi figuren, per exemple, les goteres. A 
més, algunes obres de millora d’in- 
ffaestructures, planificades per al curs 


passat, en centres com el Pràctiques II, 
han estat anul·lades. 

LATENCIÓ A L’ALUMNAT 
AMB DISCAPACITATS 

Ensenyament també ha congelat les 
hores de suport als infants amb disca¬ 
pacitats, tot i l’augment del nombre de 
matriculacions als centres ordinaris; fet 
que suposa una disminució de les ho¬ 
res assignades, que famílies i escoles xi¬ 
fren en la meitat. Un exemple d’això el 
trobem a l’escola Barrufet, on hi ha 
una Unitat de Suport a l’Educació Es¬ 
pecial, que segons la normativa de 
l’any passat podia atendre un màxim 
de 8 infants, ja que tenen dificultats se¬ 
rioses. Enguany, el departament, ho ha 
ampliat a 10, però a Barrufet n’estan 
atenent a 11; la qual cosa afecta la qua¬ 
litat de l’atenció. 

MÉS BEQUES DEMANDES 
I MENYS CONCEDIDES 

Com recentment ha denunciat el Sín¬ 
dic de Greuges, l’increment de la sol·li¬ 
citud d’ajudes per a menjador, activi¬ 
tats o material (en alguns centres fins a 
més del doble que anys anteriors), mo¬ 
tivada per raons de precarietat econò¬ 
mica derivada de la crisi, no ha anat 
acompanyada d’un creixement de les 
concessions, al contrari, les han retalla¬ 
des. Es tracta d’unes dades que varien 
en fünció dels centres, però alguns 
afirmen que estan rebent entre fins a 
un 35 % menys de beques. 

I també s’ha acabat la possibilitat de 
demanar beques un cop tancat el ter¬ 
mini ordinari, una opció molt necessà¬ 
ria per aquell alumnat que s’incorpora 
a l’escola un cop iniciat el curs. 

ESCOLES BRESSOL MUNICIPALS 

Pel que fa a les escoles bressol munici¬ 
pals, tot i que fins al moment no s’han 
produït massa canvis ni reduccions de 
pressupost, les paraules del nou regi¬ 
dor d’Educació van deixar veure la vo¬ 
luntat del consistori de prioritzar la 
concertació de places en escoles priva¬ 
des i no crear nous centres. 

A més, també corre el rumor que 
possiblement el proper curs hi haurà 
un canvi de model educatiu i de gestió, 
ampliant el número de places i incre¬ 
mentant l’externalització de serveis 
(que els faci personal subcontractat per 
empreses privades). Això ja va comen¬ 
çar el 2002 amb els serveis de menja¬ 
dor i els reforços matinals i es pot con¬ 


siderar una privatització encoberta, 
que només busca abaratir costos, pre- 
caritza les condicions laborals i que pot 
suposar una reducció de la qualitat. 
Davant d’aquestes sospites i veient el 
que està passant en altres sectors, algu¬ 
nes professionals s’han començat a or¬ 
ganitzar per defensar l’educació públi¬ 
ca i de qualitat també dels 0 als 3 anys. 

SUPRESSIÓ DE SUBVENCIONS A 
LES AMPA 

I el departament també ha suprimit 
tres programes de suport econòmic a 
les AMPA: el d’acollida matinal, les es¬ 
coles obertes al juny i setembre i les ac¬ 
tivitats extraescolars. Això afectarà en el 
preu que les famílies hauran de pagar 
per gaudir d’aquests serveis. 

L’ASSEMBLEA GROGA 

Però no tot són males notícies. Com ja 
ha recollit la burxa en passades edi¬ 
cions, la comunitat educativa(mares, 
pares, mestres i infants o joves) s’està 
organitzant per fer front a les retallades 
i per defensar l’educació pública i de 
qualitat, tant al país com al barri. 

A més de convocar a portar samar¬ 
retes els dimarts o dimecres (aquest da¬ 
rrer dia a Sants), l’Assemblea Groga ha 
elaborat un manifest en què s’exigeix, 
entre d’altres, que augmenti la inversió 
en educació pública del 3,4% fins al 6% 
del PIB; que s’aturi i s’elimini l’entrada 
de la gestió privada tant a l’ensenya¬ 
ment públic i serveis complementaris; 
i que s’asseguri una educació inclusiva 
i no segregadora, amb els recursos ne¬ 
cessaris. I des d’aquest espai es posa 
èmfasi en la necessitat d’estar organit¬ 
zats per prevenir un possible incre¬ 
ment de les retallades. 


El gerent de l'IMEB, 
exmembre de PxC 

Xavier Trias ha nomenat gerent 
de l'Institut Municipal d'Educa¬ 
ció —IMEB- Manel Medeiros, 
membre d'Unió Democràtica 
però que va formar part de Pla¬ 
taforma per Catalunya -PxC-, 
on va ser secretari d'organitza¬ 
ció. Medeiros encara no ha rec¬ 
tificat públicament sobre les 
tesis xenòfobes del seu anterior 
partit, raó per la qual unes 400 
educadores de les Escoles Bres¬ 
sol municipals li han demanat 
que ho faci. Exigeixen que si no 
ho fa, sigui cessat o dimiteixi. 

Sants 


Debats i xerrades 
a la Universitat 
Indignada 



José Aristizàbal va parlar sobre crisis i globalitzacions a la plaça d’Osca. ORIOL RIGOLA 


APEU DE CARRER 


De torturadors 
de la Urbana i 
miralls del 4F 


David Fernàndez 

Entre el pas del temps que tot ho 
escateix, la memòria que no deixa 
de cremar i les ferides obertes acu¬ 
mulades que no cicatritzen, en Je¬ 
sús Rodríguez obre l’Estirant del Fil. 
Amb un d’aquells///s que has de re¬ 
llegir dos cops. I tres també. I cinc i 
vint. I quedar-te rumiant-atònit, ca- 
tatònic, ataràxic- de com són les co¬ 
ses realment, com ens les vénen en 
paper couxé i com ens les roben im¬ 
punement. 

Síntesi dràstica: dos agents de la 
Guàrdia Urbana de Barcelona, con¬ 
demnats en ferm per tortures. En 
una sentència, gairebé inapel·lable, 
d’una severitat i claredat a la qual 
no estem gens acostumats. I que 
ens desvetlla del sentiment absolut 
d’impunitat amb què actuen deter¬ 
minats agents i ens esclareix a quins 
nivells de covardia, brutalitat i 
crueltat es pensen que poden arri¬ 
bar. Sobretot perquè no són dos 
agents qualssevol: Bakari Samyang i 
Víctor Bayona. Adscrits tots dos a les 
UNOC (integrats en les UPAS, el 
grup especial que opera com a an- 
tiavalot de la policia local), un dels 
àmbits predilectes de la impunitat 
nocturna i policíaca dels marges de 
Barcelona. Abans al carrer Ample, 
avui a tocar del passeig Lluís Com¬ 
panys, el Síndic de Greuges fa nits i 
anys que rep les queixes de cossos i 
ànimes adolorides. El detall del re¬ 
lat incorpora molts altres aspectes 
tèrbols: la vella dita de la transició 
del «de dia uniformats, de nit incon¬ 
trolats» torna a concórrer. En va¬ 
riant aplicada a les UNOC al 2011: 
«de nit, uniformats o no, incontro¬ 
lats». Anem progressant, a la llum 
dels fets demostrats. 


Article extret del blog 
Estirant del Fil. Com no el 
podem reproduir tot, us re¬ 
comanem que el llegiu 
sencer a: 

h tt p: l/b locs. m esvi laweb. cat 
/node/view/id/207026 


Una nova iniciativa arriba al 
barri: la Universitat 
Indignada de Sants. El cap 
de setmana de dies 23 i 24 
d'octubre va donar el tret de 
sortida a la plaça d'Osca. 

Israel Saeta Pérez 

Sants 


La Universitat Indignada de Sants 
comença la seva activitat aquest tar¬ 
dor amb diversos debats i xerrades, 
amb la intenció de desenvolupar te¬ 
mes d’interès social que moltes ve¬ 
gades gairebé no es tracten a esco¬ 
les i universitats tradicionals des 
d’un punt de vista crític. 


La iniciativa recull dos anys 
d'entrevistes a persones 
grans per poder recuperar i 
conservar els seus records. 

Agus Giralt 

Sants 


Amb l’objectiu de poder recuperar 
els records de la gent més gran de 
Sants per poder entendre millor el 
passat del barri i de la seva gent va 
néixer, ara fa dos anys, Enregistrem 
la memòria , un projecte de Sants 3 
ràdio i del Secretariat d’Entitats de 
Sants, Hostafrancs i la Bordeta. 

2 ANYS I 15 PROGRAMES 
DE RÀDIO 

Després de dos anys d’entrevistes i 
d’edició i amb un arxiu de moltes 
hores d’àudio el projecte s’ha mate¬ 
rialitzat en forma de 13 programes 


PRIMERES SESSIONS 
A LA PLAÇA D’OSCA 

Les primeres sessions van tenir lloc 
a la plaça d’Osca el cap de setmana 
del 22 i 23 de octubre, començant 
amb en José Aristizàbal, membre 
del col·lectiu Maloka, que va parlar 
de les nombroses crisis que traves¬ 
sem en el context de la globalitza- 
ció, com l’econòmica, l’energètica, 
la política o de consciència; i se¬ 
guint amb l’Ivan Gordillo, membre 
del Seminari d’Economia Crítica 
Taifa, que va fer un repàs de com 
hem arribat a la situació actual de la 
crisi del deute i dels últims esdeve¬ 
niments econòmics i financers. 

Totes aquestes sessions tenen 
una estructura en dues parts: una 
breu introducció per part un o d’u- 


de ràdio que recullen moments de 
totes les entrevistes agrupant-los 
per temes. 

D’aquesta manera els oients po- 
dràn descobrir aspectes tan diver¬ 
sos com el treball a les fàbriques, 
les escoles durant la República i du¬ 


na ponent experta en el tema i un 
debat obert posterior. L’objectiu 
del debat posterior es tractar de fu¬ 
gir de plantejaments acadèmics i fo¬ 
mentar la crítica i el desenvolupa¬ 
ment col·lectiu d’idees entre tots. 

MÉS DEBATS AL NOVEMBRE 

El proper mes de novembre tindran 


rant el franquisme, la Guerra Civil, 
la postguerra, les entitats històri¬ 
ques del barri o la vida sota la cen¬ 
sura i el control social. Però tots 
ells tractats des d’una òptica molt 
personal que ens pot ajudar a apro¬ 
par-nos a fets de la vida quotidiana 


lloc més debats allotjats a diferents 
espais socials del barri, com Can 
Batlló, l’Espai Obert, el Centre So¬ 
cial o Can Vies. Entre els temes es 
troben la despesa pública en milita¬ 
risme, els sistemes de participació 
democràtica directes i representa¬ 
tius, el cooperativisme al barri i el 
funcionament de la borsa. 


que sovint no queden suficient¬ 
ment reflectits a l’història oficial, 
però que ens poden ser molt més 
propers. 

RÀDIO, INTERNET I CÒPIES 
GRATUÏTES PER AL VEÏNAT 

Els programes s’emeten cada 
dissabte a les 10 a Sants 3 ràdio, al 
103.2 de la FM i també es poden 
escoltar per internet, en directe, a 
la web. Però a més a més el progra¬ 
ma també s’ha editat en format CD, 
de manera que hi haurà còpies gra¬ 
tuïtes a disposició dels veïns i veï¬ 
nes que els vulguin demanar a Cot¬ 
xeres o a Sants 3 Ràdio. I també 
se’n reservaran per l’arxiu i per la 
biblioteca. 


Més informació: 
www.sants3radio.cat 


Enregistrem la memòria històrica 
del barri, recuperem el passat 



Una de les parelles que ha participat del projecte radiofònic. 0LEGUER 

Drets socials 
i alternatives 
al capitalisme 


En el marc del Dia 
Internacional per a l'eradica¬ 
ció de la pobresa, la Taula 
Intercultural del Secretariat 
d'Entitats de Sants, 

Hostafrancs i la Bordeta, va 
organitzar el 20 d'octubre la 
conferència «Pobresa i cons¬ 
trucció d'alternatives». 

Gemma Parera 

Sants 


La conferència va anar a càrrec de 
Jesús Ruiz, director del Centre d’A¬ 
collida Assís i membre del Grup 
d’inclusió i pobresa de la Taula 
d’entitats del Tercer Sector Social 
de Catalunya; i Ivan Miró, sociòleg i 
cooperativista de La Ciutat Invisible. 

Durant la xerrada, que forma 
part del cicle de conferències Dies 
Diversos, es van presentar dades de 


la pobresa a Catalunya i al món. La 
pobresa econòmica afecta a 1 de ca¬ 
da 5 persones a Catalunya i a 1 de 
cada 4 infants; hi ha més de 600.000 
persones a Catalunya a l’atur, de les 
quals 336.797 no cobren subsidi, i 
el fracàs escolar arriba al 30 %. Cada 
any augmenta el nombre de pobres, 
però en període de creixement eco¬ 
nòmic també hi havia un 20 % de ta¬ 
xa de pobresa. 

A nivell mundial, hi ha 3.500 mi¬ 
lions de pobres, dels quals un 70 % 
són dones. Hi ha 24.000 persones 
que moren cada dia a causa de la 
fam, quan el rescat bancari global 
multiplica 92 cops la quantia neces¬ 
sària per eradicar la fam. A la Unió 
Europea hi ha 84 milions de pobres. 

COM ERADICAR LA POBRESA 

Es va debatre entorn diferents vies 
per eradicar la pobresa i per a la 
transformació global del sistema 
econòmic que la genera, el capitalis¬ 
me. D’una banda, amb millors polí¬ 


tiques fiscals i de redistribució de la 
riquesa, reforçant un estat del be¬ 
nestar que ara es troba en procés de 
desmantellament. Segons Jesús Ru¬ 
iz «l’administració hauria de fixar 
una línia vermella de la dignitat que 
hauria de contemplar que cap in¬ 
fant es quedés sense escolaritzar; el 
dret al treball, amb treball protegit; 
habitatge accessible i complir les 
carteres de serveis socials». 

15MICAN BATLLÓ: CIUTADANIA 
I AUT00RGANITZACIÓ 

D’altra banda, es va plantejar la 
construcció d’alternatives a l’actual 
sistema. Es va ressaltar la importàn¬ 
cia del paper de la ciutadania amb 
moviments de base i plurals com el 
15M, que ha demostrat ser una for¬ 
ma d’apoderament que genera re¬ 
sistències, com l’aturada de desno- 
naments, i també una via d’autoges¬ 
tió d’alternatives. En l’àmbit de 
l’autoorganització, es van esmentar 
alguns projectes del barri com l’ex¬ 
periència de Can Batlló que ha de¬ 
mostrat que el veïnat pot gestionar 
equipaments, cooperatives de tre¬ 
ball i cooperatives de crèdit com el 
Coop57. Segons Ivan Miró, tenim 
tres reptes «la defensa dels drets so¬ 
cials, la construcció de models al¬ 
ternatius al capitalisme i fer front a 
les actituds xenòfobes que estan 
creixent». 



SMxl ha muntat diferents paradetes per explicar el projecte. Sobre aquestes línies, una 
paradeta a la rambla de Badal. SMXI 

Independentistes del 
barri demanen unitat 


L'aposta cap a la 
independència sembla tenir 
en el nostre districte una 
potent feu. 

Roger Sànchez Amat 

Sants 


Si la consulta celebrada el 10 d’abril 
mobilitzà gran part de la societat ci¬ 
vil, l’herència d’aquest moviment 
sembla igualment activa. Després 
d’un estiu de parades informatives, 
arren d’una assemblea celebrada a 
l’octubre, Sants-Montjuïc per la In¬ 
dependència va decidir enviar una 
carta als diferents partits polítics in¬ 
dependentistes (RCat, CUP, ERC i 
SI). La missiva tenia un objectiu clar: 
mostrar la seva decepció pel fet que 


no s’haguessin posat d’acord per 
presentar una candidatura conjunta 
el 20N. 

Segons l’entitat, la situació «emer¬ 
gència nacional» causada per la crisi 
i pels continus atacs al país així ho 
requeria. En algun moment empra 
un to dur i directe, en no trobar «cap 
més justificació que el tacticisme de 
les cúpules dirigents i els seus con¬ 
flictes interpersonals». I és que quali¬ 
fica de decebedors els resultats ob¬ 
tinguts a les darreres eleccions, just 
quan l’independentisme arrela cada 
cop més en la societat. E manifest fi¬ 
nalitza amb una clara voluntat d’en¬ 
focar la feina local vers aquesta desit¬ 
jada unitat. A hores d’ara, SI i RCat 
havien respost a la iniciativa, el pri¬ 
mers per lloar-la, els segons per mos¬ 
trar la seva disconformitat. 


Continuen les 
concentra¬ 
cions 

a Numància 

Redacció 

Sants 


Amb l’arribada del nou curs, els i les 
professionals del CAP de Numància, ai¬ 
xí com d’altres CAP i usuàries de la sa¬ 
nitat pública del barri, s’estan concen¬ 
trant cada dimecres al migdia davant la 
porta del CAP de Numància per denun¬ 
ciar les retallades que està patint el sis¬ 
tema sanitari. Amb aquestes concentra¬ 
cions pretenen fer-se sentir i mostrar la 
disconformitat com a professionals pe¬ 
rò també com a usuàries. Les concen¬ 
tracions reben el suport de l’Assemblea 
Indignada 15# de Sants. 


Més informació: http://acam- 
padasants.wordpress.com 



El 12 d'Octubre a Montjuïc 



F0T0:JORDI BORRÀS 


Com ja és costum que a Barcelona, el 12 d’octubre es concentrin 
centenars de persones a la plaça Sant Jordi de Montjuïc per 
celebrar el Dia de la Hispanitat. Cada any es poden veure 
banderes preconstitucionals en mans de persones que, en alguns 
casos, porten samarretes amb eslògans feixistes i xenòfobs amb 
total impunitat. 


Poesia a Can Batlló 



F0T0: J. GABRIEL GALLART 


El dissabte 8 es va inaugurar l’Auditòrium, l’últim espai que quedava 
per inaugurar del Bloc 11. Al llarg de tot el bloc, un seguit d’instal·la¬ 
cions artístiques definien un recorregut a través del qual els visitants 
anaven coneixen la nau, els seus espais i els projectes de futur. El 
viatge per l’interior del bloc anava acompanyat de lectures poètiques 
i interpretacions artístiques en diferents punts del trajecte que van 
omplir de màgia la tarda de dissabte. 


Paraules immigrades 



F0T0: CIS 


Al Casal Independentista de Sants Jaume Compte es pot visitar 
l’exposició «Paraules immigrades», un treball fet per alumnes 
d’ESO de l’escola Llobregat que pretén fer conscients els visitants 
que les paraules, com les persones, vénen d’arreu i van arreu i 
conformen la història d’un pilar de la nostra cultura: la llengua. 

Parèntesi 


MÚSICA CINE 

Hom 


DISTRI COMÚ, MUCHA- 
CHICHA, RADIXI RESIS- 
TO LUEGO EXISTO 

De tant en tant, la 
Distri Comú de Caste¬ 
lló ens sorprèn amb 
unes edicions musi¬ 
cals i literàries més 
que diferents. Entre 
el material dels seus 
catàlegs últimament 
destaquen les publi¬ 
cacions de llibres, 
però del què volem 
parlar ací és d’Hom i 
el seu vinil La tomba 
de Fò rei des, el darrer 


treball editat per la 
Comú juntament amb 
Muchachicha, Radix i 
Resisto luego existo. 

Hom és un nou pro¬ 
jecte musical que 
neix d’alguns mem¬ 
bres del ja dissolt 
grup Husmo. Mante¬ 
nint la curiosa com¬ 
posició d’Husmo, 
Hom segueix estant 
format per gent de 
Castelló i Barcelona. 
No obstant això, 
aquest nou grup ha 
deixat la velocitat i 


ràbia del crust que 
tocaven anteriorment 
per passar al que 
molta gent anomena 
post-metall. Això és 
el que trobareu en La 
tomba de Fòrcides: 
post-metall tranquil i 
atmosfèric, riffs pe¬ 
sats i experimentals 
que t’envolten per 
portar-te a un estat 
oníric, que no per ai¬ 
xò agradable. 

Pel que fa a les lle¬ 
tres destaca el tre¬ 
ball dels que ells 
mateixos defineixen 
com a «gent implica¬ 
da que no aguanta 
cap instrument». I és 
que les lletres són 
poemes de l’artista 
Josep Beltran, poesia 
que gira al voltant de 
les emocions i l’inte¬ 
rior humà, tot des 
d’un punt de vista 
personal. 

Això ofereix Hom, 
llargs passatges que 
no busquen altra cosa 
que no sigui transme¬ 
tre sentiments i sen¬ 
sacions. A més, tot 
això amb una edició 
elegant acord amb el 
contingut del disc. No 
dubtis en aconseguir- 
lo si t’agrada Pelikan, 
Isis o Neurosis. 


Xavi Ruiz 

14 d'Abril: Macià 
contra Companys 


MANUEL HUERGA, 
MINORIA ABSOLUTA I 
TELEVISIÓ DE CATA¬ 
LUNYA, 2011 

Macià contra Com¬ 
panys analitza en de¬ 
tall els esdeveniments 
del 14 al 17 d’abril de 
1932, en què després 


de la caiguda de la 
monarquia i del pacte 
de Sant Sebastià, 
Francesc Macià procla¬ 
ma la República Cata¬ 
lana al Palau de la 
Generalitat de Cata¬ 
lunya. 

De factura tècnica 


impecable, i amb un 
repartiment tret de 
l’elit dramaturga cata¬ 
là, el més original del 
film és com està tra¬ 
çat, ja que es desen¬ 
volupa en clau de fal¬ 
ses entrevistes als pro¬ 
tagonistes històrics, 
suposadament fetes 
un any més tard. Així, 
rebem les impressions 
de figures com Com¬ 
panys, Macià, Alcalà 
Zamora, Alfons XXIII o 
Josep Pla, entrelliga¬ 
des amb els salts enre¬ 
re dels fets, però foca- 
litzades sobre «l’Avi 
de Catalunya», prodi- 
giosament interpretat 
per Fermí Reixach, qui 
en tres dies confessa 
passar de la felicitat 
màxima a la més abso¬ 
luta derrota. En 
aquest sentit, bé es 
podria demanar més, 
ja que el film podria 
convertir-se perfecta¬ 
ment en una sèrie 
que, amb el mateix 
estil, permetés apro¬ 
fundir en tots els pro¬ 
tagonistes sense per¬ 
dre-hi interès. Sigui 
com sigui, Manuel 
Huerga, autor compro¬ 
mès amb Catalunya i 
qui ja féu Salvador 
(Puig Antich), ara s’a¬ 
treveix amb aquest al¬ 
tre material valent, ri¬ 
gorós, creatiu, rabio¬ 


sament oportú i, so¬ 
bretot, útil, ja que a 
partir d’avui esdevé 
una bona peça d’he¬ 
meroteca per saber 
més d’aquell inici de 
la Segona República. 
Curiós que sigui Toni 
Soler el responsable 
del guió, traient-se ai¬ 
xí la màscara d’humo¬ 
rista i posant-se la 
d’historiador per obli¬ 
dar fermament la cari¬ 
catura i anar directe al 
personatge. Malgrat 
això, el film regala al¬ 
gunes aparicions dels 
seus actors i amics in¬ 
condicionals. Aquest 
mes, doncs, en què la 
guanyadora del festi¬ 
val de Sitges no ens ha 
satisfet prou i la carte- 
llera no brilla en ex¬ 
cés, val la pena fer nit 
de cinema a casa i em- 
mirallar-se en la plaça 
Sant Jaume de 1932, 
ni que sigui simple¬ 
ment per sentir un ins¬ 
tant aquella eufòria 
viscuda arran d’un 
clam encoratjador que 
advertiria nous aires 
de llibertat: «Procla¬ 
mo la República Cata¬ 
lana!». 

Àngel Bravo Almirall 


BURXANT ELS BYTES 


Paper .li, una forma diferent de veure les noticies 


Ja fa temps que les 
xarxes socials com 
Twitter i Facebook 
són una bona font per 
trobar notícies i estar 
informat d’una forma 
diferent. Però moltes 
vegades ens satura 
tanta informació, so¬ 
bretot en xarxes com 
Twitter, on passa tot 
tan ràpid. 



Paper, li es una for¬ 
ma diferent de veure 
les notícies. Podem 
crear el nostre diari 
digital personalitzat 
amb temes que ens 
interessen, vincular 
els nostres comptes 
de Facebook i Twitter 
i, fins i tot, definir els 
nostres blocs preferits 
perquè hi n’apareguin 


els continguts. 

Podem escollir per 
usuaris de Twitter, 
blogs, etiquetes de 
Twitter, usuaris al Fa¬ 
cebook... Tota una di¬ 
versitat que ens per¬ 
metrà poder persona¬ 
litzar al màxim el 
resultat. D’aquesta 
manera, un cop esco¬ 
llides les fonts, cada 


dia Paper, li t’ofereix 
un diari actualitzat 
amb les notícies que 
s’ajusten als teus gus¬ 
tos. A més a més, et 
mostra els continguts 
d’una forma agrada¬ 
ble a la vista, amb ti¬ 
tulars, separats per 
seccions, etc. 

Una molt bona op¬ 
ció per estar informa¬ 


da des d’aquestes 
xarxes, així com per 
compartir la teva cre¬ 
ació amb les amistats. 

Visiteu el web: 
http://paper.li 

Bernat Costa 

RAS I CURT 


«Actuar sobre la 
realitat i canviar¬ 
ia, encara que si- 

gui una mica, és 
l'única manera de 
provar que la rea¬ 


litat és transfor¬ 
mable». 


Eduardo Galeano 


LA CANÇÓ RACÓ HISTÒRIC 


Contra el fusell 
un somriure 


Contra la rutina, la poesia 
Contra el realisme, la utopia 

Contra el fanatisme, la ironia 
Contra el fusell, un somriure 

Contra el racisme, fraternitat 
Contra la fam, solidaritat 

Contra l'imperialista, l'humanista 
Contra la Contra, el Sandinista 

Contra la intolerància, estima com vulguis 
Contra la tortura, els Drets Humans 

Contra la guerra, insubmissió 
Contra el fusell, un somriure 


Companyia Elèctrica Dharma 
Els santsencs van deixar els escenaris el passat 24 
d’octubre en un concert d’homenatge a Esteve 
Fortuny, al Palau de la Música Catalana. 


Els 'murcianos' (tercera part) 


Als anys 20 la cons¬ 
trucció del metro i 
T Exposició de 1929 va 
fer que hi hagués mol¬ 
ta feina per als nou- 
vinguts de Múrcia i Al¬ 
meria, feines mal pa¬ 
gades i molt dures, 
però feines, al cap i a 
la fi, per una gent que 
fugia de la sequera i 
de les males collites. 
Però passat aquest 
moment molts treba¬ 
lladors van quedar-se 
sense cap ingrés. 

Tot i això Barcelo¬ 
na, i la seva indústria, 
oferia més possibili¬ 
tats que l’horta mur¬ 
ciana, a més molts 
s’ho havien malvenut 
tot per venir i no te¬ 
nien lloc on tornar. 
Les antigues pedreres 
de la muntanya de 
Montjuïc es van omplir 
de barraques, d’altres 
es van instal·lar a la 
Bordeta, a Collblanc i 
a la Torrassa. 

Els propietaris de la 


Torrassa van voler fer 
negoci, construint 
gran quantitat de ba¬ 
rraques. Van aparèi¬ 
xer llavors els callejo- 
nes que Carles Sentís 
descriuria detallada¬ 
ment als seus articles 
com uns antres. 

Poc importava que 
aquests murcianos, 
que era un terme que 
definia a qualsevol 
immigrant fos d’on 
fos, haguessin treba¬ 
llat en la construcció 
de la gran Barcelona, 
la premsa afí als di¬ 
versos partits els van 
criminalitzar i els van 
culpar de la delin¬ 
qüència i de tots els 
mals. Descrits als dia¬ 
ris com «una plaga», 
com un «exèrcit de pi¬ 
dolaires», es van estu¬ 
diar mesures restricti¬ 
ves, com fer un «cor¬ 
dó sanitari» al voltant 
de la ciutat o aplicar 
un sistema de passa¬ 
ports. També es van 


intentar, infructuosa¬ 
ment, repatriacions 
en tren. 

Els murcians van 
començar a organit¬ 
zar-se i van fer mar¬ 
xes a la Cambra de la 
Propietat de la Torras¬ 
sa i vagues de lloga¬ 
ters. La Torrassa, co¬ 
neguda com «la petita 
Múrcia», amb una po¬ 
blació d’uns 20.000 
murcians, del total de 
22.000 habitants, qua¬ 
si la mateixa que te¬ 


nia Llorca, va esdeve¬ 
nir un feu de la FAI. I 
els constants tòpics i 
rumors van generar 
tal rebuig entre els 
murcians que fins i tot 
van col·locar un car¬ 
tell a l’entrada al ba¬ 
rri que hi deia «Cata¬ 
lunya termina aquí! 
Aquí empieza Múr¬ 
cia!» 

Però la gran majo¬ 
ria d’aquests nouvin- 
guts es van quedar 
treballant a la seva 


terra d’acollida i llui¬ 
tant contra el feixis¬ 
me. Carles Sentís, en 
canvi, l’eminent pe¬ 
riodista va marxar a 
Italià i va col·laborar, 
juntament amb Josep 
Pla, finançats per 
Cambó, amb les xar¬ 
xes de confidents que 
informaven als fran¬ 
quistes dels movi¬ 
ments dels exiliats i 
dels vaixells de la Re¬ 
pública. 

Però la memòria és 
feble i 70 anys més 
tard molts fills i néts 
d’aquells murcians re¬ 
produeixen els matei¬ 
xos tòpics que patien 
els seus pares i avis 
envers d’uns nous 
murcianos vinguts de 
més lluny. 


Agus Giralt 



Vinyeta satírica de l’il·lustrador Opisso sobre la manca 
d’habitatge a la ciutat de Barcelona. FONT: ESQUELLA DE LA 
T0RRATXA, 1919. 


FOGONS DE TEMPORADA 


La xocolata estava tan 
calenta, de tan calenta... 


Per començar el nou 
curs parlarem d’un 
producte que no té 
temporada però que a 
tots i a totes ens agra¬ 
da, i que crec que amb 
moderació, no és de¬ 
licte consumir-ne tot 
l’any. La primera begu¬ 
da de cacau la devia 
inventar algun habi¬ 
tant indígena de l’A- 
mèrica Central. El fruit 
de l’arbre del cacau, 
un cop fermentat i ma¬ 
durat al sol, es tritura¬ 
va i es barrejava amb 
aigua, xile i vainilla. 
Aquesta era la beguda 
de les grans ocasions, 
diuen que un antic lí¬ 
der asteca va oferir 
aquesta beguda, ca¬ 


lenta i picant als seus 
conqueridors en senyal 
de benvinguda. Potser 
no ho hauria fet si ha¬ 
gués sabut que els 
nous visitants destrui¬ 
rien gran part del pa¬ 
trimoni cultural, ali¬ 
mentari i humà que ell 
representava. 

En qualsevol cas, el 
cacau va viatjar fins a 
Europa, va esdevenir 
la beguda preferida de 
les classes aristocràti¬ 
ques, però a mesura 
que es va popularitzar 
el seu consum ho fou 
també de les classes 
populars. Segons un 
antic romanç, Pau Gi¬ 
bert, un antic bandoler 
català del s. XVIII va 


demanar abans de ser 
penjat a la forca, «xo¬ 
colata i aiguardent, lo 
que jo més m’estima¬ 
va». Amb l’arribada de 
l’època industrial 
aquella antiga xocola¬ 
ta que s’obtenia mol- 
turant el gra a mà i 
afegínt-hi sucre i mol¬ 
tes vegades espècies, 
es va convertir en la 
presa de xocolata que 
avui totes coneixem. 
De fet la primera fàbri¬ 
ca de xocolata a Euro¬ 
pa va ser fundada l’any 
1780 a Barcelona. Avui 
forma part de la nostra 
dieta, tant per esmor¬ 
zar coca amb xocolata 
desfeta, com per bere¬ 
nar pa amb oli i xoco¬ 


lata. La majoria de 
pastissers no podrien 
viure sense ella i als 
cuiners ens encanta 
que formi part d’una 
cosa tant nostra com 
la picada. Malfieu-vos 
d’aquells que us diguin 
que és dolenta, moltes 
vegades no és l’ali¬ 
ment que és dolent si¬ 


nó la dosi. Que aprofi¬ 
ti! 

La recepta: 
ofegat ae la 
Segarra 

INGREDIENTS 

Dos peus, una orella, 
un morro i una galta de 
porc (ja bullits) 


3 cebes 

4 tomàquets 

1 cabeça d’alls 
Va got de vi blanc 
1 manat d’herbes (fa¬ 
rigola, llorer, orenga i 
menta) 

Un pessic de pebre 
vermell dolç 
Un pessic de pebre ne¬ 
gre 

4 patates grosses 
Aigua i sal 

Per la picada: 10 ave¬ 
llanes torrades i 5 
ametlles torrades, 1 
presa de xocolata a la 
pedra. 

ELABORACIÓ 

Picoleu la ceba i po¬ 
seu-la a sofregir amb 
una mica d’oli. Quan 
sigui tova afegiu-hi el 
tomàquet pelat i sense 
llavor i deixeu que s’a¬ 
malgami. 

Mulleu-lo amb un raig 


de vi blanc i deixeu 
que s’evapori l’alco¬ 
hol. 

Afegiu-hi els peus, 
orella, morro i galta a 
trossos i la cabeça 
d’alls partida pel mig, 
les patates pelades i 
esqueixades, doneu-hi 
dos voltes i escampeu- 
hi un polsim de pebre 
negre i vermell i el 
manat d’herbes. 

Cobriu-ho amb l’ai¬ 
gua justa i deixeu-ho 
fins que les patates si¬ 
guin tendres. 

Als últims cinc mi¬ 
nuts hi afegiu la pica¬ 
da. Ha de quedar un 
suquet espès. 

Núria May Masnou 



jaésamiílaioleria de Nadal de Ja Burx^ 




Els beneficis dc la venda dc loricrla csdcslinaran a la 
piibllcacld de La Burxa. Gràcies per col·laborar-hi! 

En moviment 


LA COLUMNA 
DE L'ABS 


Suport mutu 

Assemblea del Barri de Sants 

Ha començat la tardor calenta, i 
ens trobem i retrobem al carrer: 
assemblees, accions i idees con¬ 
flueixen, teixint debats i propos¬ 
tes. Tanmateix, el dia a dia bull de 
situacions que se’ns escapen i 
d’injustícies silenciades: què s’a¬ 
maga rere la xifra que en els últims 
anys els preus dels habitatges han 
augmentat un 300 %, mentre que 
els salaris només un 30 %? Bosses 
de pobresa que s’estenen pel ba¬ 
rri, precarietat que s’aguditza en¬ 
tre les veïnes... A Barcelona, fa 
anys que posem l’èmfasi en la si¬ 
tuació de l’habitatge, però la crisis 
es manifesta en múltiples espais 
de la nostra vida i les problemàti¬ 
ques socials es multipliquen: 
treuen «preventivament» les PIR- 
MI, les prestacions d’atur s’esgo¬ 
ten, la patronal pacta amb l’estat i, 
mentrestant, els sindicats majori¬ 
taris calmen els ànims, retallen el 
dret a la salut i a l’educació, i quan 
es protesta, es victimitza la classe 
política. 

El perquè d’aquesta tradició el 
trobem en una antiga llegenda: 
quan es decobreixi qui ha estat el 
desafortunat, també se sabrà a qui 
toca fregar els plats. Una tradició 
argentina que reforça la idea, tan 
present en aquesta societat, que 
les desgràcies no vénen mai soles. 

Tanmateix, mentre el capitalis¬ 
me i les seves conseqüències són 
globals, nosaltres segmentem les 
nostres respostes: en qüestió d’ha¬ 
bitatge, laboral i gènere, per exem¬ 
ple. Des de sempre, autoorganit- 
zació i solidaritat són dos termes 
que defineixen la nostra praxis i 
els nostres discursos. I és ara quan 
hem d’estendre i amplificar el su¬ 
port mutu, creant xarxes als barris 
per fer front al dia a dia: als pro¬ 
blemes amb l’habitatge, als labo¬ 
rals, al racisme, al sexisme... Cal 
plantar cara, i cal fer-ho amb tu, 
veí, veïna. Perquè ens afecta a to¬ 
tes. Hem de poder invertir l’aïlla¬ 
ment i l’individualisme imposat, 
poder caminar plegades i cons¬ 
truir el barri i el futur que volem. 


Coop 57, quinze anys 
d’economia ètica 


El passat 21, 22 i 23 d'oc¬ 
tubre es va portar a terme 
la trobada de Coop57 
2011, marcada pel fet que 
la cooperativa celebra els 
seus quinze anys d'història 
i cada vegada va creixent 
més, però de manera sos¬ 
tenible. 

Albert Ricart 

Sants 


La trobada, que va tenir lloc a l’edi¬ 
fici del les Cotxeres, al barri de 
Sants, es va batejar amb el lema «Ni 
en el nostre nom, ni amb els 
nostres diners». La reunió tenia 
l’objectiu de reflexionar sobre el 
camí que caldrà seguir en aquest 
context de crisi, per avançar cap a 
una alternativa financera ètica i so¬ 
lidària. 

Va comptar amb diversos actes ce¬ 
lebrats en diferents espais del barri i 
amb la col·laboració de persones 
vinculades al món de l’economia. 


UNA MICA D’HISTÒRIA 

L’any 1986 els treballadors i treba¬ 
lladores de l’editorial Bruguera 
estaven en conflicte amb l’empresa. 
37 persones dels 800 empleats van 
dur la protesta fins que el 1990 el 
Tribunal Suprem donà la raó ju¬ 
rídica als acomiadats i acomiada¬ 
des, i van rebre una important in¬ 
demnització. 

Aquesta indemnització va ser 
dividida en tres parts manco¬ 
munades: una part va anar des¬ 
tinada a una comunitat del sandi- 
nisme nicaragüenc; una altra al Sin- 
dicato de Obreros del Campo 
d’Andalusia; i la tercera part es va 
mantenir com a futura caixa de re¬ 
sistència que comptava amb 30 mi¬ 
lions de pessetes. 

L’any 1993 en un context de cri¬ 
si i atur, la caixa de resistència va 
convertir-se en el capital inicial de 
Coop37, pensat com a cooperativa 
de serveis financers per impulsar la 
creació de noves cooperatives. 

Actualment s’ha passat de 40 
cooperatives sòcies a 375 entitats i 
més de 1.500 persones col·labora¬ 
dores. 


Durant els seus quinze anys 
d’història, el Coop57 ha aplegat 
fins a 10 milions d’euros de 
l’estalvi social, el últims cinc anys 
els ha destinat únicament a finan¬ 
çar més de 700 projectes d’alt con¬ 
tingut social. 

TROBADA COOP 57 A SANTS 

Els passats 21,22 i 23 d’octubre el 
Coop57 va arribar al barri per cele¬ 
brar la trobada commemoriva dels 
quinze anys. Sota el lema «ni en el 
nostre nom, ni amb els nostres di¬ 
ners”, la intenció és reflexionar so¬ 
bre com avançar cap a una alterna¬ 
tiva financera ètica i solidària. 

Una trobada que es va iniciar el 
gener d’aquest any amb la voluntat 
de definir les passes a seguir en ma¬ 
tèria financera per avançar cap a la 
democràcia econòmica i social. 

Durant el cap de setmana del 22 
i 23 d’octubre es van fer sis taules 
rodones que van aplegar 24 vivèn¬ 
cies vinculades directament a la in¬ 
serció social, l’autogestió coopera¬ 
tiva, l’economia solidària, la cura 
del medi ambient o la lluita contra 
les desigualtats. 


PARTICIPANTS A LA TROBADA 

En aquesta trobada hi va participar 
la major part del teixit social de 
Sants (des de la Federació de Coo¬ 
peratives de Treball de Catalunya a 
l’espai de Can Batlló recentment 
recuperat pels veïns, passant pel 
Centre Social Autogestionat Can 
Vies, el Centre Social de Sants o el 
Casal Independentista de Sants Jau¬ 
me Compte. 

La trobada va aplegar més de 400 
participants i delegades. Dissabte al 
vespre es va portar a terme el con¬ 
cert del cantautor flamenc Juan Pi- 
nilla i Feliu Ventura va presentar el 
seu nou disc «Música i lletra», tot 
donant el to festiu a la trobada. 

La Trobada del Coop57 2011 va 
finalitzar amb la intervenció de Jo¬ 
an Subirats, catedràtic de Ciència 
Política a la UAB, Cristina Carrasco, 
professora de Teoria Econòmica a 
la UB i Lluís Gonzàlez, portaveu 
d’Ecologistes en Acció. 


Més informació a: 
www.coop57.coop 



La trobada cooperativista va aplegar centenars de persones a les Cotxeres de Sants. LA BURXA 

Kukutza III abans de ser enderrocada. KLAUS ARMBRUSTER 


Kukutza III passa a la història 
i mira al futur 


Ha passat poc més d'un mes 
des de la desaparició d'un 
dels edificis més caracterís¬ 
tics del barri obrer de 
Rekalde, a Bilbao. 

Gemma 

Les quatre plantes que formaven 
aquest centre social ocupat i autoges- 
tionat han desaparegut, però el pro¬ 
jecte, malgrat no tenir espai físic on 
establir-se, es manté viu 

UN BARRI COMBATIU 

Aquest centre social va néixer el 1998 
com a resposta a les exigències d’un 
barri que havia quedat oblidat i mar¬ 
ginat per part de l’ajuntament. Rekal¬ 
de te una identitat pròpia i el distin¬ 
geix el tarannà combatiu i de tradició 
obrera. El seu teixit associatiu pren 
força durant la Transició convertint-se 
en un referent a Bilbao. En aquest 
context de lluita, reivindicació i, so¬ 
bretot, de deixadesa de l’administra¬ 
ció, és on apareix Kukutza. 

El projecte de Kuku , com se 
l’anomena popularment, neix de la 
Gazte Asanblada (assemblea de joves) 
de Rekalde el 1996. Aquell mateix any 
veuen la necessitat de tenir un espai 
propi, tot i que els dos primers 
intents tenen una curta trajectòria: el 
primer acaba amb l’enderroc de 
l’edifici i el segon és desallotjat al cap 
de pocs dies. La tercera edició de 
Kukutza comença fa 13 anys amb 
l’ocupació d’una nau abandonada 


que s’ha convertit en el símbol social 
i cultural del barri. 

13 ANYS CREIXENT 

Escalada, dansa, malabars, teatre, 
concerts, xerrades, dinars i fins i tot 
tastar una cervesa d’elaboració pròpia 
són una mostra de la varietat d’activi¬ 
tats que es duien a terme al seu inte¬ 
rior. Organitzats per col·lectius o a ni¬ 
vell individual, els membres de Ku¬ 
kutza es reunien un cop a la setmana 
en una assemblea general. 

Tots els racons de l’edifici tenien la 
seva funció i un dels més concorre¬ 
guts era la planta baixa. Allà un gran 
escenari presidia, acompanyat de tra¬ 
pezis i teles, la gran sala polivalent on 
hi havia la barra. Des del seu darrera 
s’autogestionava Kuku i permetia pa¬ 
gar un sou a repartir entre els que 
s’encarregaven d’algunes feines tècni¬ 
ques i logístiques. Però, independent¬ 
ment cada col·lectiu es buscava les ga¬ 
rrofes com podia, ja fos treballant en 
festes majors, com el grup d’escalada, 
o demanant una subvenció, com Ko- 
blakari, l’Associació de Malabaristes 
de Bizkaia, que tenien la seu allà. 

Durant els últims anys a Bilbao ha 
agafant força el BOM (Bilboko Oku- 
pazio Mugimendua), coordinadora 
que pretén agrupar els centres socials 
i gaztetxes de la ciutat. Kukutza servia 
de lloc de reunió i gràcies a la xarxa 
creada es va aconseguir una bona di¬ 
fusió del perill de desallotjament que 
patia. 

El model de centre social que s’ha¬ 
via aconseguit crear a Rekalde troba 
els seus orígens en el Gaztetxe de Bil¬ 


bao (1988-1992), d’on molts mem¬ 
bres dels primers anys de Kukutza en 
van beure. Un altre referent històric 
fou l’Euskal Jai (1994-2004), a Iruna, 
sobretot pel tipus d’activitats, la rela¬ 
ció, la complicitat i el suport que es va 
saber crear als respectius barris. Però, 
també per la contundència policial 
dels desallotjaments. 

UN FINAL PER TORNAR 
A COMENÇAR 

El dimecres 21 de setembre a les cinc 
del matí petards i sirenes alertaven 
que el desallotjament havia comen¬ 
çat. A l’interior un grup de persones 
es preparava per resistir i a fora es 
concentrava la gent per mostrar el 
seu suport. Al cap d’unes hores, no 
quedava ningú als voltants de Kukut¬ 
za i pel barri només es sentien crits i 
els dispars de pilotes de goma i sal¬ 
ves. L’Ertzaintza actuava sense con¬ 
templacions entrant a portals i bars 
per identificar i detenir a gent. El re¬ 
sultat, després de tres dies de protes¬ 
tes, va ser una seixantena de detin¬ 
guts i més d’un centenar de ferits. 

El procés iniciat el març d’aquest 
mateix any ha estat ple d’irregulari¬ 
tats i interessos amagats per part de 
l’ajuntament i la constructora CABI- 
SA, tal com denuncien els membres 
del centre social. A més, treballadors 
de l’administració asseguraven estar 
sotmesos a pressions per tal d’accele¬ 
rar els tràmits per efectuar el desallot¬ 
jament al més ràpid possible. Davant 
l’amenaça imminent, es va optar per 
mantenir una via oberta de diàleg 
amb l’ajuntament, que aquest va ob¬ 


viar, a la vegada que es barricava l’edi¬ 
fici deixant la planta baixa oberta per 
oferir un mostrari de les activitats i un 
espai on solidaritzar-se. 

Però l’estratègia d’aprovació del 
projecte generant «discursos amables 
que guanyen el favor dels mitjans», va 
ser criticada per un sector del movi¬ 
ment okupa de Bilbao. 

El que queda ara és un descampat 
però també unes experiències, una 
xarxa i un suport social que serà difí¬ 
cil trencar. Malgrat que les dinàmi¬ 
ques han quedat truncades, la feina 
de Kuku continua per recuperar-se 
del cop rebut i aixecar-se de nou. Un 
article menyspreava la feina desenvo¬ 
lupada al centre social fent una burda 
comparació entre el cucut, au que 
pon els ous a nius que no són el seu, 
i els ocupes. Però, Kukutza s’assembla 
més a un fènix que en comptes del 
foc reneix de la runa. 


PUNT D'INFORMACIÓ 
LABORAL 


Sindillar: la 
unió fa la força 

Marc Faustino i Vidal 

Aquest mes us voldria comentar dos 
articles que expressen les diferents 
visions sobre el món del treball que 
podem trobar en la nostra societat. 
El primer article l’he extret de la 
web La Independent , agència de 
noticies amb visió de gènere (lain- 
dependent.cat). En aquest digital 
trobem la notícia de la creació del 
primer sindicat de treballadores de 
la llar a l’Estat espanyol a Barcelona. 

A l’Estat espanyol hi ha unes 700 
mil treballadores de la llar. El 80 % 
de les persones que realitzen aques¬ 
ta tipus feina són immigrades i més 
del 95 % de les persones que cui- 
den llars (neteja de la casa o cura de 
la mainada o persones grans) són 
dones. A l’assemblea de Sindillar hi 
van assistir mig centenar de dones 
de 16 països del món. 

El segon article l’he extret d’una 
web d’informació econòmica El 
Economista , http:eleconomista.es. 
Aquesta web es feia ressò de l’estu¬ 
di d’una empresa, Regus, i en desta¬ 
cava que les empreses espanyoles 
voldrien contractar més personal 
però mitjançant un règim d’autò¬ 
nom i que aquestes persones fessin 
la seva activitat a través del teletre- 
ball. Les empreses no volen com¬ 
promisos fixos i estables amb el per¬ 
sonal pels riscos que els comporta 
pel negoci haver de negociar les 
condicions de treball. 

La bona notícia de la creació de 
Sindillar, amb el que representa d’è¬ 
xit de presa de consciència i d’acció 
col·lectiva, xoca frontalment amb la 
mentalitat empresarial que a través 
dels seus mitjans fan contínuament 
campanya perquè les persones assa¬ 
lariades trobem d’allò més lògic 
que ens convertim en autònoms i 
perquè trobem beneficis en treba¬ 
llar de forma aïllada dels nostres 
companys de treball. 

L’exemple de Sindillar és el que 
hem de seguir la resta d’assalariades 
contra l’individualisme laboral. 



Kukutza III en el moment de ser enderrocada. KLAUS ARMBRUSTER 

Cu Itu ra 


El Correllengua 
es consolida 
al barri 



La Colla Bastonera desperta amb força després de dos anys de letargia. QUIM PERELLÓ 


Roger Sànchez Amat 

Sants 


Any rere any el Correllengua es con¬ 
firma com una de les cites més en¬ 
grescadores de Sants. Les entitats que 
hi participen aporten el seu granet de 
sorra i hi desenvolupen alguna activi¬ 
tat que enriqueix, i molt, la jornada. 

La comissió organitzadora ha valo¬ 
rat aquesta implicació cada cop més 
seriosa, i també la incorporació de 
noves associacions, com Sants-Mont- 
juïc per la Independència o la gent de 
Can Batlló. Enguany, el Correllengua 
se celebrà el dissabte 22 d’octubre, i 


Divendres Faràndula propo¬ 
sa una nova cita el proper 
divendres 11 de novembre 
al Casinet d'Hostafrancs, 
aquest cop amb circ i aeris 
de la mà de la companyia 
Capicua. 

Núria Alcober 

Sants 


Capicua és una companyia de circ-te- 
atre, que combina acrobàcies aèries 
amb altres recursos escènics, i pre¬ 
senten l’espectacle «Cabaret». 

«Cabaret» és un espectacle de circ, 
una història que conjuga un món mà- 


es va mantenir l’emplaçament a la 
plaça Sants, tot un encert que fa molt 
més visible l’esdeveniment. Com a 
novetat, es va convocar una cantada 
popular amb la participació d’unes 70 
persones. També va triomfar el con¬ 
curs de dibuix organitzat pel Col·lec¬ 
tiu d’Artistes. Una escenificació més 
treballada (amb torxes i tot) va fer 
més atractiva la lectura del manifest, i 
el dinar preparat pel Terra d’Escude¬ 
lla va arreplegar gairebé 180 golafres, 
la xifra més alta de les edicions realit¬ 
zades. 

Cal destacar el retorn de la revisco- 
lada Colla Bastonera després de dos 


gic amb elements aeris (trapezi i teles 
acrobàtiques) i unes dosis d’humor. A 
partir d’aquí les escenes llisquen sen¬ 
se text dins d’un univers visual de 
sons, de cossos en moviment, de si¬ 
tuacions absurdes i divertits gags. 

Obriran la nit The Rigodonians, 
Pablo Lamotta i Rodrigo At-versaris, 
amb les maletes plenes de vinils om¬ 
pliran de boogaloo la sala, transpor¬ 
tant a tothom al cor del Spanish Har- 
lem de Nova York. 

Divendres Faràndula oferirà men¬ 
sualment propostes de circ, de dansa, 
de música, en format de cafè-teatre. 

També hi trobareu espais de difu¬ 
sió de diferents plataformes i col·lec¬ 
tius del barri, i servei de bar durant 
l’espectacle. 


anys d’absència. La presència dels Ge¬ 
gants no va generar cap conflicte com 
feia pensar el dur comunicat enviat 
dies abans per veïns de la Colònia 
Castells (les Corts) denunciant el seu 
cap de colla. La franja de nit va ser 
potser la més fluixa dels darrers cor- 


Els Castellers disposen d'un 
nou local al carrer Comtes 
de Bell-lloc. Va aprofitar la 
celebració de la seva diada, 
el 1 7 d'octubre, per a pre¬ 
sentar-lo en societat. 

Roger Sànchez Amat 

Sants 


El local pertany a l’Ajuntament, que 
els el té llogat a un preu assequible. 
La diada va començar ben d’hora. 
Les clàssiques matinades van recó¬ 
rrer diversos carrers aturant-se en 
comerços i cases amigues. El seguici 
d’enguany fou més nombrós, arri- 


rellengües. Hi van actuar Sants&Fot, 
amb les seves danses tradicionals, i la 
Terrasseta de Preixens, un mescladís 
musical i festiu. Per segon any, es va 
repartir pa amb oli i pa amb vi, fent 
les delícies de les més panarres. 


bant a les 30 persones, a causa so¬ 
bretot de les noves incorporacions i 
a l’augment del col·lectiu de tabals i 
gralles. 

Tocat el migdia, s’inicià l’actuació 
castellera amb els Minyons de Te¬ 
rrassa i els Capgrossos de Mataró 
com a colles convidades. Els malves 
es lluïren amb un 3d9f, i el blaus ai¬ 
xecaren la torre de vuit. 

Els santsencs van descarregar per 
primer cop enguany el 5d8 sense 
despentinar-se i intentaren el 3d9f 
sense èxit. A la tarda hi hagué festi¬ 
val borinot durant el qual es presen¬ 
tà la divertida versió de «Jenifer» 
adaptada a la realitat del barri amb 
una «pija de les Corts» com a objec¬ 
te d’enamorament. 


Novetats edi¬ 
torials sobre 
fets i temps 
a recordar 

Gemma Parera 

Sants 


La presentació del llibre Joan Peiró i 
Belis va estrenar el 13 d’octubre la 
nova sala d’actes que comparteixen la 
cooperativa La Ciutat invisible, el set¬ 
manari de comunicació Directa i la 
cooperativa Fil a l’Agulla, al carrer 
Riego 37. El llibre és el darrer volum 
de la col·lecció “Cooperativistes Cata¬ 
lans” que coediten la Fundació Roca i 
Galés i Cossetània edicions, i ens des¬ 
vetlla un rostre menys conegut del vi¬ 
drier i militant santsenc de la CNT 
afusellat per les autoritats franquistes 
el juliol de 1942 a Paterna. Peiró s’e- 
carregà de la direcció de la cooperati¬ 
va de producció Cristalleries de Mata¬ 
ró a finals de la dictadura de Primo de 
Rivera, des d’on va defensar el coope¬ 
rativisme com a eina revolucionària 
complementària dels sindicats. 

El 19 d’octubre es presentava Tro- 
pel: una dècada de lluita estudiantil 
a Colòmbia , una crònica sobre el mo¬ 
viment estudiantil de la Universitat 
Nacional de Colòmbia als anys 70. 

El 20 d’octubre va ser el torn de 
tres llibres sobre el moviment punk 
de la Barcelona dels 80: Que Pagui 
Pujol! Una crònica punk de la Barce¬ 
lona dels 80, de Joni D; Odio Obede- 
cer. La escena alternativa en los 80: 
punk, rock, hardcore, de Xavier Mer¬ 
cadé i Harto de todo. Historia oral 
del punk en la ciudad de Barcelona 
(1979-1987), de Jordi Llansamà. Es 
tracta de tres obres que mostren pers¬ 
pectives complementàries amb la mú¬ 
sica com a rerefons, en un moment 
en què, com afirmen els autors, «tocà¬ 
vem per necessitat interior». L’acte va 
ser conduït per un dels presentadors 
del programa punk «Y tú que miras, 
gilipollas?» a la televisió dels movi¬ 
ments socials, i va servir també per 
gravar una nova edició del programa. 


Circ i aeris 

a Divendres Faràndula 


La diada borinota 
ens porta un nou local 


El mostrador 


E ls grups de consum agroe- 
cològics els anomenem co- 
opes per abreujar coopera¬ 
tives de consumidors. No 
tenim res a veure amb un 
mitjà de comunicació impresentable; 
que ningú mal-interpreti el títol d’a¬ 
quest article que vol explicar perquè 
cal anar més enllà d’un consum cons¬ 
cient i transformador. 

Els socis de les coopes ens aple¬ 
guem per a abastir-nos, de manera co¬ 
operativa, d’un producte de qualitat 
que el mercat no ofereix —o al menys 
a un preu socialment acceptable. 
Aquesta acció permet la viabilitat de 
projectes al camp que el model capi¬ 
talista tendeix a fer desaparèixer. 
Quan les necessitats de la societat 
—sobretot ambientals— són que cal 


Amb la 
'coope' no 
n'hi na 
prou 

Cooperativa Germinal 


promoure’ls. És des d’aquesta refle¬ 
xió que ens sentim orgullosos aconse¬ 
guir amb els nostres hàbits capgirar 
tendències insostenibles. Però la 
temptació fàcil és pensar que amb ai¬ 
xò ja n’hi ha prou. Els petits canvis 
són necessaris i la nostra rutina diària 
crea realitats però l’impacte és petit 
perquè mentre 10.000 famílies fem la 
revolució del cabàs, els supermerca- 
distes avancen amb el suport econò¬ 
mic del consum de gran part de la res¬ 
ta de catalans. Per això intentem con¬ 
vèncer amb el nostre exemple als 
veïns dels nostres locals i també hem 
anat a les assemblees d’indignats a ex¬ 
plicar la importància de seguir un 
model cooperatiu de consum. 

Vivim en temps de canvis, i els mo¬ 
viments a les places, són, ara per ara, 


l’eina de transformació social més im¬ 
portant que tenim. L’única que té un 
abast i un efecte mediàtic que supera 
la capacitat que havien tingut fins ara 
els moviments socials, i és una que no 
passa per un canvi més traumàtic. 
Nosaltres, els consumidors de les co¬ 
opes, com a actors socials no només 



desitgem avançar en les millores de la 
nostra societat —i evitar-ne el retro¬ 
cés!— sinó que tenim la responsabili¬ 
tat de participar en empènyer en els 
temes que més coneixem: l’agricultu¬ 
ra i el consum de menjar. No es trac¬ 
ta només de reivindicar davant del 
poder polític, sinó de fer efectiva la 
participació democràtica. Sovint per 
reafirmar-nos tenim arguments del 
que podria passar si no oferim resis¬ 
tència; es diu que el capital és molt 
poderós o que els transgènics despla¬ 
cen els altres cultius. Però podem 
plantejar-ho en positiu: posem-nos en 
acció; el model que estem construint 
és el millor; ens encanta convèncer a 
més veïns a fer com nosaltres; el mo¬ 
del vigent és insostenible i s’acaba la 
festa, t’animes a fer història? 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



La zona de Cala Llamp pateix des de fa anys els efectes de la construcció desmesurada a la costa. INTERNET 

Andratx esbucarà 
dos blocs il·legals 


El Tribunal Superior de 
Justícia de les Illes (TSJIB) ha 
resolt que l'esbucament s'ha 
de dur a terme i desestima el 
recurs de la promotora. La 
polèmica va ser denunciada 
pel Grup d'Ornitologia Balear 
(GOB). 


Irene Jaume Gambin 

Sants 


Els dos blocs d’apartaments de luxe 
es troben situats a la zona costanera 
de Cala Llamp, al municipi d’An- 
dratx, el qual es va fer famós pel cas 
de corrupció protagonitzat pel seu 
batlle, Eugenio Hidalgo l’any 2006. 
L’alcalde no va actuar sol i va comp¬ 
tar amb l’ajuda del zelador d’obres 
del consistori, Jaume Gibert i el di¬ 
rector general d’ordenació del terri¬ 
tori, Jaume Massot, tots tres a la pre¬ 
só complint condemnes. 

L’any 2006 el GOB va presentar 
un recurs contenciós-administratiu 
contra la concessió d’una llicència 
d’obres que suposava la construcció 
de dos blocs de luxe de 24 habitat¬ 


ges a una parcel·la la qual era l’úni¬ 
ca que no tenia permís per edificar. 
Tres anys després, el 2009, la jutges¬ 
sa va ordenar la demolició de la dot¬ 
zena d’apartaments que finalment 
es van construir i va declarar la 
nul·litat de la llicència. 

ORDRE DEFINITIVA 

Aquest mes, dos anys després de la 
sentència de la jutgessa, la Sala 
Contenciosa Administrativa del 
TSJIB ha ratificat l’anul·lació de la 
llicència i ha desestimat el recurs de 
la promotora Marmacén Sol, la qual 


El GOB, exclòs 

El CES és un òrgan col·legiat de 
caràcter consultiu de participa¬ 
ció, estudi, deliberació, assesso¬ 
rament i proposta en matèria 
econòmica i social de les Illes. 
L’integren 37 membres, entre els 
quals hi havia Macià Blàzquez 
(expresident del GOB) com a re¬ 
presentant de les associacions i 


haurà d’assumir les costes del pro¬ 
cés judicial. 

La sentència obliga el consistori 
andritxol a esbucar els dos edificis i 
fer el possible per a la «restauració 
de l’ordre urbanístic infringit», és a 
dir, que l’ajuntament haurà de pagar 
el cost de la demolició. 

SES C0VETES, TAMBÉ SALVADES 

Una altra de les lluites urbanísti¬ 
ques que han acabat en victòria ju¬ 
dicial ha estat la de la zona de Ses 
Covetes, al municipi de Campos. 
Aquesta zona es va veure afectada fa 
més de 17 anys per la construcció 
de 67 apartaments a la platja verge 
d’Es Trenc. A partir d’aquell mo¬ 
ment, el GOB va iniciar una cam¬ 
panya que va arribar al seu punt 
d’inflexió l’any 1995, quan els tribu¬ 
nals suspengueren les obres dels 
apartaments. La batalla judicial ha 


organitzacions en favor del medi 
ambient. Aquest càrrec, segons 
estableix la Llei 10/2000 del 
CES, és designat pel Govern, ha¬ 
vent consultat les diferents enti¬ 
tats de rellevància en el sector. 
En la darrera reunió del Consell 
de Govern es va decidir el cessa¬ 
ment de Blàzquez per nomenar 
Lluís Vallcaneras sense consultar 
a cap entitat, associació o orga¬ 
nització social rellevant en la 


arribat fins enguany, quan el BOIB 
publicà l’acord del Consell Insular 
de Mallorca pel qual s’executa la da¬ 
rrera sentència del Tribunal Su¬ 
prem, que diu que qualsevol actua¬ 
ció que afecta a la zona ha de res¬ 
pectar la Llei de Costes. 

Així doncs, la franja de protecció 
de la zona és de 100 metres, tal com 
indica la Llei de Costes i, a més, 
quan es van atorgar les llicències la 
zona no era urbana. L’ajuntament, 
doncs, no podrà donar cap llicència 
en aquesta zona, ja que aniria en 
contra de la normativa costanera. 

N0 TOT SÓN VICTÒRIES 

Tot i algunes bones notícies, amb 
l’arribada del PP al Govern de les 
Illes i al Consell Insular de Mallorca 
(CIM) sembla que la política urba¬ 
nística patirà canvis. 

L’any 2007 es va aprovar el de- 
cret-llei de mesures urgents, entre 
les quals s’hi trobava desclassificar 
la urbanització de Cala Carbó, a Po¬ 
llença, on s’hi volien construir 50 
xalets de luxe. L’actual govern i el 
CIM, però, estan estudiant la possi¬ 
bilitat de tornar a reclassificar 
aquesta i altres zones per no haver 
de pagar indemnitzacions milionà¬ 
ries a les promotores. 

D’altra banda, l’empresa danesa 
Theme Park Group vol construir 
d’un parc temàtic de 100 hectàrees 
a la Badia de Palma, que suposarà 
una inversió privada d’entre 200 i 
300 milions d’euros. L’empresa ja 
s’ha reunit amb el president Bauzà 
per exposar el projecte. A la trobada 
també hi acudiren Àlvaro Gijón, pri¬ 
mer tinent de batlle de Turisme i 
Coordinació Municipal i Gerent de 
la Plata de Palma, i Joan Jaume Mu- 
let, batlle de Llucmajor. 


matèria. 

Des del GOB han volgut denun¬ 
ciar la «manca de capacitat de 
diàleg» i l’incompliment de la 
Llei del CES on s’estableix que és 
«un deure dels poders públics fa¬ 
cilitar instruments i reforçar, ins¬ 
titucionalment, les vies de comu¬ 
nicació i participació dels ciuta¬ 
dans a través d’organitzacions i 
associacions representatives 
d’interessos econòmics i socials». 


L'apunt 


Els extremismes... 



L’expresident del 
govern, Aznar, 
afirma que els 
indignats són un 
«moviment mar¬ 
ginal antisistema 
vinculat a grups 
d’extrema es¬ 
querra». 


... també a la 
premsa 


La portada de 
VABC del 18-0 
també mostra 
extremismes, 
com l’afirma¬ 
ció d’Aznar 
quan parla de 
la conferència 

de pau. -r-T- 



SOLIDARITAT 


El 15-J i 

l’Audiència 

Nacional 

L’11 d’octubre compareixien a l’Au¬ 
diència Nacional davant el jutge 
Eloy Velasco les tretze imputades 
pels fets del Parlament, a les quals 
cal sumar-hi les 3 persones que ja hi 
van comparèixer el dia 7. 

Les detingudes es van acollir al 
dret de no declarar i van quedar en 
llibertat amb càrrecs i l’obligació de 
presentar-se a la Ciutat de la Justícia 
cada 15 dies per signar. Desenes de 
persones es van concentrar al carrer 
davant l’Audiència Nacional per 
mostrar suport a les activistes. 

Arran dels fes s’ha creat un blog 
on s’ha penjat un comunicat sota el 
títol «Jo també estava al Parlament... 
I ho tornaria a fer!». En la nota de¬ 
nuncien que «amb la seva retòrica 
volen desplaçar l’autèntic problema 
de fons» i consideren que el conflic¬ 
te és «entre aquelles que ens preca- 
ritzen encara més la vida i aquelles 
que ens hi resistim obertament». 
Han obert una caixa de resistència 
per cobrir els costos derivats dels 
processos judicials. 


Més informació: 
http://1 5mlliure.org 


La XaTxa d'InteTcanvi de Sants i la llista de correus 


El passat 8 i 11 d’octubre vàrem inter¬ 
canviar roba per un poema a les jor¬ 
nades de poesia i música a Can Batlló, 
tot un èxit d’intercanvi. 

Ara esperem el proper mercat d’in¬ 
tercanvi a la plaça d’en Josep Pons 
que serà el diumenge 11 de desembre 
al matí. I la pregunta és: Com podem 
intercanviar abans no arribi el dia del 
mercat a la plaça? 

Ho podem fer per la xarxa, ja som 


uns 200 xiseros i xiseres que setma¬ 
nalment rebem correus on s’oferei- 
xen articles d’allò més variat, des de 
plantes medicinals fins a patins en lí- 
nea i un llarg etcètera que respon als 
objectes que quotidianament ens en¬ 
volten. 

Quan et sap greu llençar allò que 
t’ha fet servei i que encara està en bon 
estat, o quan necessites quelcom que 
tingui aquella utilitat que busques, 


aleshores, el teu lloc està a la llista de 
correus de la Xarxa d’Intercanvi. 

El funcionament és senzill, envies 
un correu a la llista explicant el que 
tens per intercanviar i el que necessi¬ 
tes. També pots enviar un correu no¬ 
més amb el que ofereixes o només el 
que necessites i a veure quins inter¬ 
canvis et proposen. També pots inter¬ 
canviar coneixements i habilitats. 

Totes les possibilitats estan ober¬ 


tes, sols heu d’estar d’acord amb el 
intercanvi. 

En el cas que al cap del temps de¬ 
cidiu deixar de rebre els correus, cap 
problema, us doneu de baixa de la 
llista, i tan amics. Per donar-vos d’al¬ 
ta a la llista envieu un correu a inter- 
canvisants@gmail.com. 


Més informació: 
http://intercanvis.sants.org/ 

XAVIER MERCADÉ: 

«El Casal de Sants 
tenia un potencial 
enorme, però va 
canviar molt 
Eactitud i es van 
deixar de fer 
moltes coses» 


En els darrers mesos, s'han 
editat tres llibres que expli¬ 
quen els orígens i l'aparició 
del moviment punk a casa 
nostra. La major part de 
fotografies que il·lustres 
aquests llibres són del sant- 
senc Xavier Mercadé, qui 
alhora edita el darrer títol: 
Odio Obedecer (Quarentena 
Ediciones, 2011). 

David Vàzquez 

Sants 


Què va ser primer, l’impacte de 
la imatge punk o la teva vocació 
per la fotografia? 

Primer va ser la vocació per la foto¬ 
grafia. En aquell època jo feia fanzi- 
nes, sempre havia de retallar les fo¬ 
tos i llavors vaig pensar que era 
més fàcil que jo mateix fes les fotos 
i tenir material propi per no agafar- 
ho dels altres. A partir d’aquí vaig 
anar amb la càmera a tots els con¬ 
certs que m’interessaven. 

Que pagui Pujol!, Harto de todo 
i ara Odio obedecer , a què creus 
que es deu aquest retorn al pas¬ 
sat? 

A una simple casualitat. Va comen¬ 
çar en Jordi B-Core fent-me una en¬ 


trevista, una altra al Joni D. i a par¬ 
tir d’aquí van ser tres cel·lules que 
ens vern juntar. Vern coincidir en 
l’espai i en el temps els tres llibres 
sense cap mena de competència. 
Tots tres són llibres complementa¬ 
ris. 

Què queda de la Barcelona dels 
80 a la metròpoli actual? 

Tampoc és que fos una escena molt 
bèstia... Queden molts records i 
una etapa molt activa. Per mi va ser 
com decobrir un univers totalment 
nou. Queda molt menys del que 
voldríem. De la gent que surt al lli¬ 
bre hi ha persones que es dediquen 
a tot tipus de feina, però no troba¬ 
ràs banquers, ni gran empresaris. 
La majoria d’ells tenen professions 
lliberals i creatives. El balanç, a la 
llarga, és positiu. 

«Volia mostrar 
que a la 
Barcelona pre- 
olímpica van 
passar coses que 
sovint no surten 
als llibres» 


la burxa és una revista editada per un equip de 
redacció que es troba cada dimarts al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 


Aquest és el teu tercer llibre, què 
pretens amb ell? 

No tinc cap pretensió més que mos¬ 
trar el meu arxiu d’una època. 
Traient aquestes fotos a la llum vo¬ 
lia mostrar que a la Barcelona preo- 
límpica van passar coses que sovint 
no surten, ni s’expliquen als llibres. 
No tot era Loquillo i Los Rebel- 
des... Quan tens fills comences a 
mirar endarrere i te n’adones que 
d’això no havia escrit res ningú. 

Una imatge val més que mil pa¬ 
raules? Què fa que un fotògraf es 
posi a escriure llibres? 

I tant! Per això el llibre l’he centrar 
en la imatge. Abans escrivia fanzi- 
nes i sempre he combinat les dues 
facetes. A vegades em considero pe¬ 
riodista perquè acostumo a fer les 
dues coses. 

A Sants van haver-hi indrets que 
van ser cultiu de tot el ventall de 
moviments alternatius de la ciu¬ 
tat, tal com ens ensenyen els lli¬ 
bres, com ho vas viure en prime¬ 
ra persona? 

Era una mena de teixit del barri 
perquè no hi havia res més. La dis- 

coteca Rainbow del carrer Olzine- 
lles era territori heavy, la sala Com- 
munique era a 50 metros de casa 
meva i això era fantàstic. Anava a 
veure a qui em donava la gana: 
Henry Rollins, Subterranean Kids, 
etc. 

«Tinc un arxiu 
amb més de set 
mil concerts foto¬ 
grafiats al llarg 
de 27 anys» 

... I a les Cotxeres de Sants, així 
com al Palau d’Esports del carrer 
Lleida, també es van fer festivals 
importants, oi? 

El 1985 vaig organitzar un concert 
de rock amb motiu d’una mena de 
setmana jove de Sants. Llavors era 
un acte més o menys oficial, on es 
demostrava que el Casal de Sants 
(després Cotxeres) tenia un poten- 


Gemma Parera, Laia Sànchez Amat, Ester Rams, 
Albert Ricart Sanjuan, Agus Giralt, Irene Jaume 
Gambin, Martí Gutiérrez Farré, Àngel Bravo 
Almirall, Elba Mansilla, Ivet Eroles, Mercè Esteban, 
Quel Ness, Bernat Costa, Núria May Masnou, David 
Vàzquez, Anna Farré, Jordi Soler, Sergi M. Huete, 
Miki, Ass. Can Vies, XIS, Albert Garcia, ABS, Marc 
Faustino i Vidal, XIS, Cooperativa Germinal, Marc 
Garcia, David Fernàndez, Israel Saeta Pérez, Oleguer, 
Jordi Borràs, J. Gabriel Gallart, SMxl, CIS, Xavi Ruiz, 
Klaus Armbruster, Quim Perelló, Roger Sànchez Amat i 
Núria Alcober. 


cial enorme. Amb els anys es va om¬ 
plir de funcionaris i, amb l’excusa 
del verb dinamitzar, va canviar molt 
l’actitut i es van deixar de fer mol¬ 
tes coses. El Palau d’Esports ha es¬ 
tat el centre neuràlgic dels gran 
concerts a Barcelona durant dèca¬ 
des. Només cal recordar les dos 
edicions del Nicaragua Rock o de 
YEuskal Rock per exemple. També 
hi havia una altra sala que es deia 
Diametro 77 a la plaça Herenni i a 
l’ateneu del carrer Premià una me¬ 
na discoteca en el primer pis on 
feien uns concerts raríssims. Va du¬ 
rar poc. 

Quin és el proper projecte que 
tens entre mans? 

De moment, vull aturar-me una mi¬ 
ca. Tinc un arxiu fotogràfic amb 
més de 7.000 concerts fotografiats 
al llarg de 27 anys. A partir d’aquí 
puc fer moltes combinacions com 
ara l’escena del Rock radikal Basc, 
l’escena heavy o el fenomen fan. 




Xavier Mercadé, autor del llibre Odio Obedecer, al seu despatx del carrer Cardó de Sants. FOTO: ÀNGEL BRAVO ALMIRALL 


Vinyeta 



Agenda 


[DIVENDRES 4 de novembre] 
19-30 | 


Presentació del llibre «Cloc!» 
d'August Bover amb il·lustracions de 
Pere Capellà Simó, a càrrec d'Anna M. 
Villalonga, professora de la UB. 


E [Orga¬ 
nitza: Casal Independentista de Sants 
"Jaume Compte". Lloc: Muntadas, 24 
baixos] 

[DISSABTE 12 de nobembre] 

17-45 | 


Acció Solidària: 8 a Trobada de 
VIURE-CONVIURE-COMPARTIR, amb el 
lema «Si pots, ajuda». Demanem roba 
interior, menjar i productes d'higiene 
personal. 


[Organitza: Àmfora. Lloc 
Masnou, 9] 


UNIVERSITAT INDIGNADA: 


[DIVENDRES 4 de novembre ] 
19-3° | 


[Lloc: Espai Obert. C/ 
Violant d'Hongria, 71] 


[DISSABTE 5 de novembre] 
12.00 I 


[Lloc: Centre Social de 
Sants. C/ Olzinelles, 30] 


[DIMECRES 9 de novembre] 
19-3° | 


[Lloc: Can Batlló - Bloc 11. 
C/ Constitució, 19] 


[DISSABTE 12 de novembre] 
12.00 | 


Kerrada/debat "Mètodes de parti 
cipació política i democràcia directa" 


arti- 


[Lloc: CSA Can Vies. C/ Jocs Florals, 42] 


[DIUMENGE 13 de novembre] 
18.0 


Xerrada/debat "Cooperativisme: 


Espai Obert. C/ Violant d'Hongria, 71] 



Xerrada/debat "La teranyina 
burocràtica". 


[Lloc: Ciutat Invisible. C/ 


Riego, 35] 




[DIMECRES 23 de novembre] 
19.30 


[Lloc: Can Bat¬ 
lló - Bloc 11. C/ Constitució, 19] 


IVENDRES FARÀNDULA: 


[DIVENDRES 11 de novembre] 
21.00 | 


The Rigodonians amb 
"Boogaloo from Jayiya to Brooklyn" i 



CAN VIES Jocs Florals, 42 [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 ] [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 
[ TETERIA MALEA Riego, 16 ] [ PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 























































